ওয়েব ডেস্ক: আসবে আসবে নয়, এসেই গিয়েছে বাঙালির শ্রেষ্ঠ উৎসব শারদীয়া। গোটা দুনিয়া এখনও প্রহর গুনছে পঞ্চমীর অপেক্ষায়, তারপর ষষ্ঠীতে নবপত্রিকার স্নান দিয়ে মহামায়ার পুজো শুরু। তবে এটা কলকাতা। সবাই যা ভাবছে তা কলকাতা ইতিমধ্যেই ভেবে ফেলেছে। উত্তর থেকে দক্ষিণ কলকাতা নিজের দরজা খুলে দিয়েছে শরতকে। প্রাণের পুজোতে এখন থেকেই রাজপথ পুলকিত। রাস্তা জুড়ে আলোর রোশনাই যেমন আছে তেমনই আকাশে বাতাসে আছে পুজো পুজো গন্ধ। ঢাকে কাঠি পড়ে গিয়েছে, মুখ্যমন্ত্রীও ছুটছেন উত্তর থেকে দক্ষিণ, মধ্য থেকে কলকাতার অন্ত পর্যন্ত। চোখ আঁকলেন, ফিতে কাটলেন, চণ্ডীপাঠ করলেন, ঠাকুরও দেখলেন।  মহালয়ার আগেই উদ্বোধন করেছেন লেকটাউন শ্রীভূমির পুজো। এরপর একডালিয়া এভারগ্রীন থেকে সিংহী পার্ক মমতা বন্দোপাধ্যায়ই পুজোর একমাত্র পছন্দ, একমাত্র তারা। চেতলায় আঁকলেন চোখ। মণ্ডপে মণ্ডপে ঘুরছেন আর তুলছেন ছবি। আপনি কি মুখ্যমন্ত্রীর সঙ্গে পুজো ঘুরবেন? চলুন, ছবি দেখুন আর সঙ্গ নিন মুখ্যমন্ত্রী মমতা বন্দ্যোপাধ্যায়ের।